CELEX: 62015TN0564
Language: et
Date: 2015-09-25 00:00:00
Title: Kohtuasi T-564/15: 25. septembril 2015 esitatud hagi – Spliethoff’s Bevrachtingskantoor BV versus komisjon

30.11.2015   
            
            
               ET
            
            
               Euroopa Liidu Teataja
            
            
               C 398/65
            
         25. septembril 2015 esitatud hagi – Spliethoff’s Bevrachtingskantoor BV versus komisjon
   (Kohtuasi T-564/15)
   (2015/C 398/79)
   Kohtumenetluse keel: inglise
   
      Pooled
   
   
      Hageja: Spliethoff’s Bevrachtingskantoor BV (Amsterdam, Madalmaad) (esindaja: advokaat P. Glazener)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 17. juuli 2015. aasta otsus, millega lükati tagasi hageja ettepanek hankelepingu sõlmimiseks vastuseks konkursikutsele, mis esitati komisjoni 26. märtsi 2014. aasta rakendusotsuse C(2014)1921 lõplik raames, millega kehtestatakse 2014. aasta mitmeaastane tööprogramm, et anda finantsabi Euroopa ühendamise rahastu valdkonnas;
            
         
               —
            
            
               kohustada komisjoni kolme kuu jooksul alates Üldkohtu otsuse kuupäevast tegema hageja ettepaneku suhtes uue otsuse, mis arvestaks Üldkohtu otsust;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimese väite kohaselt on tehtud ilmne hindamisviga
               
                           —
                        
                        
                           Hageja ettepaneku hindamine on ebaõige osas, mis puudutab lepingu sõlmimise kriteeriume asjakohasuse, mõju ja kvaliteedi seisukohast. Nende lepingutingimuste nõuetekohasel hindamisel oleks ettepanek tulnud valida Euroopa Liidu kaasrahastatavate hulka.
                        
                     
         
               2.
            
            
               Teise väite kohaselt on rikutud võrdse kohtlemise põhimõtet
               
                           —
                        
                        
                           Komisjon on vaidlustatud otsuses rikkunud võrdse kohtlemise põhimõtet, kuna jättis valimata hageja ettepaneku ning valis muud sarnased ettepanekud, mis on seotud heitkoguste vähendamise tehnoloogiatega.